S-4809/2023

Mál þetta, sem dómtekið var 22. nóvember sl., er höfðað með ákæru, útgefinni af lögreglustjóranum á höfuðborgarsvæðinu 29. ágúst 2023, á hendur E-kk-þgf A-kk-þgf V-kk-þgf, kt. [...], [...], fyrir umferðar- og vopnalagabrot með því að hafa, miðvikudaginn 5. apríl 2023, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 850 ng/ml, tetrahýdrókannabínól 3,2 ng/ml og oxýkódon 115 ng/ml) um [...]við [...] í Reykjavík, þar sem lögregla stöðvaði aksturinn, og stuttu síðar að lögreglustöðinni við Hverfisgötu í Reykjavík haft í vörslum sínum rafmagnsvopn, sem lögregla fann við öryggisleit á ákærða.

Telst háttsemi þessi varða við 1., sbr. 2. mg. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á framangreindu rafmagnsvopni samkvæmt 1. mgr. 37. gr. vopnalaga nr. 16/1998.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 24. ágúst 2023, á ákærði nokkurn sakaferil að baki. Ákærði gekkst undir greiðslu sektar og sviptingu ökuréttar í 6 mánuði með lögreglustjórasátt [...] 2016, meðal annars fyrir akstur undir áhrifum ávana- og fíkniefna og akstur sviptur ökurétti. Með lögreglustjórasátt undirritaðri sama dag gekkst ákærði undir greiðslu sekta rog sviptingu ökuréttar í 12 mánuði, meðal annars fyrir akstur undir áhrifum ávana- og fíkniefna, akstur sviptur ökuréttindum og vopnalagabrot. Var seinni sáttin hegningarauki við þá fyrri. Með dómi Héraðsdóms Reykjavíkur [...] 2017 var ákærði dæmdur í 60 daga fangelsi, skilorðsbundið í 2 ár, meðal annars fyrir akstur undir áhrifum ávana- og fíkniefna og akstur sviptur sviptur ökurétti. Ákærði var dæmdur í 9 mánaða fangelsi og sviptur ökurétti ævilangt með dómi Héraðsdóms Reykjavíkur [...] 2019, meðal annars fyrir akstur undir áhrifum ávana- og fíkniefna og akstur sviptur ökuréttindum. Með dómi Héraðsdóms Reykjavíkur [...]2021 var ákærða gert að sæta fangelsi í 6 mánuði og sviptu ökuréttindum ævilangt frá [...]2021, meðal annars fyrir akstur undir áhrifum ávana- og fíkniefna og akstur sviptur ökuréttindum. Honum var veitt reynslulausn [...] 2021 af eftirstöðvum refsingar, þ. e. 385 dögum, og var reynslutími ákveðinn 2 ár. Nú síðast var ákærði með dómi Héraðsdóms Reykjavíkur [...]2023 gert að sæta fangelsi í 19 mánuði fyrir akstur undir áhrifum ávana- og fíkniefna, akstur undir áhrifum slævandi lyfja og akstur sviptur ökuréttindum. Voru þá eftirstöðvar framangreinds dóms frá árinu 2021 dæmdar upp og honum ákveðin refsing í einu lagi.

Við ákvörðun refsingar í máli þessu verður því lagt til grundvallar að ákærði hafinú í sjötta sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um bæði akstur undir áhrifum ávana- og fíkniefna og akstur sviptur ökurétti.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 8 mánaðafangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar ákærða áréttuð frá birtingu dómsins að telja.

Þá er með vísan til lagaákvæða í ákæru gert upptækt rafmagnsvopn (munanúmer [...]).

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 1 8 0.792 krónur að meðtöldum virðisaukaskatti, og 241.059 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, E-kk-nf A-kk-nf V-kk-nf, sæti fangelsi í 8 mánuði.

Áréttuð er ævilöng svipting ökuréttar ákærða.

Ákærði sæti upptöku á rafmagnsvopni.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 1 8 0.792 krónur að meðtöldum virðisaukaskatti, og 241.059 krónur í annan sakarkostnað.

B-kvk-nf K-kvk-nf